ΓΡΑΠΤΗ ΕΡΩΤΗΣΗ E-3545/01

υποβολή: Erik Meijer (GUE/NGL) προς την Επιτροπή

(8 Ιανουαρίου 2002)

Θέμα: Κωλύματα στη διασυνοριακή αντιμετώπιση προγραμμάτων εκτροφής του απειλούμενου με εξαφάνιση είδους χάμστερ korenwolf

1. Γνωρίζει η Επιτροπή ότι το korenwolf, ένα είδος χάμστερ το οποίο μπορεί να επιβιώσει μόνο σε περιοχές εκτάσεως τουλάχιστον 30 εκταρίων που δεν τις διασχίζουν οδοί, δασύλλια ή κατοικίες, απειλείται με εξαφάνιση στην πυκνοκατοικημένη Ολλανδία και ότι με το πρόγραμμα εκτροφής της Ένωσης Das en Boom και του ζωολογικού κήπου του Ρότερνταμ Blijdorp τα τελευταία ζώα που είχαν αιχμαλωτισθεί έχουν εν τω μεταξύ αναπαραγάγει 135 ζωάκια τα οποία πρόκειται να ελευθερωθούν στο φυσικό τους περιβάλλον, εφόσον βρεθεί η κατάλληλη έκταση γι' αυτά·

2. Γνωρίζει επίσης η Επιτροπή ότι — κατ' εξαίρεση των προηγουμένωνποσχέσεων σχετικά με την εξεύρεση 11 βιοτόπων εκτάσεως 45 εκταρίων κάθε ενός, σε μικρές αμμώδεις αργιλούχους εκτάσεις (lss) στην επαρχία του Λιμβούργου —πάρχει η πιθανότητα να μην μπορέσει να τις εξεύρει η Ολλανδική κυβέρνηση λόγω της συνεχούς δημιουργίας νέων δρόμων, επιχειρησιακών χώρων και οικισμών και ούτε να μπορέσουν να ελευθερωθούν τα ζώα κοντά στα όρια δασών διότι εκεί θα εξαφανισθούν γρήγορα από διαφόρων ειδών γεράκια και αλεπούδες·

3. Μπορεί να επιβεβαιώσει η Επιτροπή ότι οι ανταλλαγές korenwolf στο πλαίσιο του κοινοτικού προγράμματος εκτροφής για την πρόληψη της ενδογαμίας (εκφυλισμός λόγω της παραγωγής ζώων από πολύ λίγους διαφορετικούς γονείς) παρεμποδίζονται από τα εσωτερικά σύνορα στην επικράτεια της ΕΕ·

4. Μπορεί επίσης η Επιτροπή να επιβεβαιώσει ότι η ελευθέρωση αυτών των εκτραφέντων korenwolven στις γειτονικές χώρες Βέλγιο και Γερμανία παρεμποδίζεται από τα εσωτερικά σύνορα στην επικράτεια της ΕΕ·

5. Πως μπορεί η Επιτροπή να συμβάλει στην άρση των εμποδίων για την εξεύρεση οικοτόπου προκειμένου να επιβιώσει ως είδος το korenwolf που πολλαπλασιάσθηκε σε αιχμαλωσία και να καταστούν δυνατά τα διασυνοριακά προγράμματα εκτροφής ζώων·

Πηγή: Εφημερίδα Rotterdams Dagblad της 29ης και 30ης Νοεμβρίου 2001.

Απάντηση της κας Wallstrm εξ ονόματος της Επιτροπής

(15 Φεβρουαρίου 2002)

Το γεγονός ότι ο ευρωπαϊκός κρίκητος (κρικετόμυς) ενεγράφη στο παράρτημα IV της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1), καλούμενης εν προκειμένω Οδηγία για τα ενδιαιτήματα, αποτελεί ένδειξη της εκ μέρους της Επιτροπής αναγνώρισης της ανάγκης συγκράτησης των πληθυσμών των εν λόγω ειδών σε ικανοποιητικά επίπεδα.

Με τις επαφές που πραγματοποιήθηκαν με τις μη κυβερνητικές οργανώσεις (ΜΚΟ) Das en Boom σε σχέση με καταγγελίες, η Επιτροπή πληροφορήθηκε για την ύπαρξη προγράμματος εκτροφής σε αιχμαλωσία όπου χρησιμοποιούνται συλληφθέντες κρίκητοι.

Η ολλανδική κυβέρνηση διαβίβασε στην Επιτροπή Πρόγραμμα προστασίας του κρικήτου 2000-2004το οποίο αποβλέπει στη δημιουργία 500 εκταρίων κατάλληλων ενδιαιτημάτων όπου μπορούν να απελευθερωθούν κρίκητοι που γεννήθηκαν σε αιχμαλωσία. Στο πλαίσιο της διαδικασίας της καταγγελίας Α-98/2016, η Επιτροπή ζήτησε από τις Κάτω Χώρες να ενημερωθεί για τα νόμιμα μέσα εκτέλεσης του προγράμματος αυτού, καθώς και για τα μέχρι στιγμής αποτελέσματα. Οι Κάτω Χώρες απήντησαν στο αίτημα αυτό στις 21 Οκτωβρίου 2001. Η Επιτροπή εξετάζει την απάντηση.

Η σύλληψη, ανταλλαγή και επανεισαγωγή ειδών εγγεγραμμένων στο παράρτημα IV της Οδηγίας Ενδιαιτήματα είναι δυνατή, εκ μέρους των κρατών μελών, στο πλαίσιο καθεστώτος παρεκκλίσεων που συμμορφώνεται με τις διατάξεις του άρθρου 16 παράγραφος 1 της οδηγίας. Υπό την προϋπόθεση ότι τα κράτη μέλη αποφασίζουν από κοινού να εφαρμόσουν το εν λόγω καθεστώς παρεκκλίσεων, η διέλευση εθνικών συνόρων δεν πρέπει να παρουσιάζει προβλήματα.

(1) ΕΕ L 206 της 22.7.1992.